Vëllai i Presidentit Obama: Vota ime për Trumpin
Malik Obama, i regjistruar për të votuar në Meriland, thotë se e vlerëson Donald Trumpin se flet hapur
Ai mund të jetë vëllai nga babai i presidentit të Shteteve të Bashkuara, por Malik Obama thotë se në nëntor, ai do të votojë për Donald Trumpin. Vëllai i Presidentit Barack Obama i tha gazetës The New York Post se atij i pëlqente kandidati republikan “sepse flet nga zemra” dhe se parulla e tij për t’i rikthyer madhështinë Amerikës, është shumë e gjetur. Malik Obama po ashtu kritikoi disa nga vendimet e vëllait të tij dhe ish Sekretares së Shtetit Hillary Clinton, veçanërisht përpjekjet për të rrëzuar udhëheqësin e Libisë, Moammar Gadhafi në vitin 2011. Ende mendoj se largimi i Gadhafit nuk i përmirësoi gjërat, tha ai. Zonja Clinton do të marrë emërimin e partisë gjatë kuvendit në Filadelfia ndësa Presidenti Obama pritet të mbajë një fjalim në mbështetje të saj. Në një intervistë tketër me agjencinë e lajmeve Reuters, Malik Obama tha se qëndrimi i zotit Trump kundër ardhjes së myslimanëve në Shtetet e Bashkuara ishte i kuptueshëm, madje edhe për myslimanë si vetë ai. tha ai. Presidenti Obama ka shtatë vëllezër dhe motra nga nëna dhe babai i tij. Malik, që është tre vjet më i madh se presidenti, është djali i Barack Obamës së vjetër me gruan e tij të parë. Vëllai nga babai i presidentit jeton aktualisht në Kenia por është i regjistruar të votojë në shtetin e Merilandit, ku ka jetuar për disa vite. Ai ka thënë se do të vijë në nëntor për votuar në zgjedhjet presidenciale.